পরের মেয়ে

পরের মেয়ে    কাজী রিটন প্রযোজিত একটি বাংলাদেশী নাটক। নাটকটি পরিচালনা করেন হাবীব শাকিল এবং অভিনয় করেন ইন্তেখাব দিনার, সাদিয়া জাহান প্রভা   দিলারা জামান, মুমতাহিনা টয়া, গোলাম কিবরিয়া তানভীর, সৈয়দ জামান শাওন, ইলোরা গহর, আরিয়া অরিত্রা, আশরাফুল আশীষ এবং গোলাম হায়দার কিসলু। এই নাটকটি ২০২০ সালের ১৯ জানুয়ারী থেকে ২০২১ সালের ৭ মার্চ পর্যন্ত এনটিভিতে সম্প্রচার হয়। 

 পটভূমি 
ছাত্রী থাকাকালীন নাজিফা মিতুলকে তার বাবা-মায়ের অনুমতি ছাড়াই বিয়ে করে। এ কারণে নাজিফার বাবা তাকে ত্যাজ্য করেন। তবে নাজিফার শাশুড়ি নাজিফাকে নিজের মেয়ের মতোই মনে করেন। নাজিফাও তাকে সম্মান করে। এরই মধ্যে নাজিফা ও মিতুলের কন্যা আরিয়ানার জন্ম হয়। বিয়ের পর নাজিফা পড়াশোনা শেষ করতে পারেনি। আরিয়ানার বয়স যখন মাত্র ছয় মাস, তখন ব্যবসায়িক দ্বন্দ্বে মিতুল খুন হয়। নাজিফা তার মেয়ে এবং শাশুড়ির জীবন বাঁচাতে একটি কোম্পানিতে কাজ শুরু করে। নাজিফা যেখানে কাজ করে সেই কোম্পানির মালিকের ছেলে শায়ান নাজিফার প্রেমে পড়ে। কিন্তু নাজিফা তাতে সাড়া দেয় না।  

 অভিনয়ে 
 ইন্তেখাব দিনার - মিতুল
 সাদিয়া জাহান প্রভা - নাজিফা 
 দিলারা জামান - রাবেয়া
 মুমতাহিনা টয়া - অথৈ
 গোলাম কিবরিয়া তানভীর - শাওন
 সৈয়দ জামান শাওন - নক্ষত্র
 তরিকুল ইসলাম তুষার - তুষার
 ইলোরা গহর - নার্গিস
 আরিয়া অরিত্রা - আরিয়ানা
 আশরাফুল আশিষ - ওয়াসিফ
 গোলাম হায়দার কিসলু - আকবর চৌধুরী

 তথ্যসূত্র 

বিষয়শ্রেণী:বাংলাদেশী নাটক
বিষয়শ্রেণী:এনটিভির অনুষ্ঠান
বিষয়শ্রেণী:২০২০-এর দশকের বাংলাদেশী টেলিভিশন ধারাবাহিক